Ramaphosa haal uit en wys nuwe regerings-kondomeAdjunkpresident Cyril Ramaphosa Donderdag in die parlement. Foto: GCIS Adjunkpresident Cyril Ramaphosa het Donderdag ŉ beroep op parlementslede gedoen om die regering se gratis nuwe gegeurde kondome te gebruik. Ramaphosa het tydens ŉ sitting in die Nasionale Vergadering die Max-kondoom bekend gestel en gesê die regering het sy strategie verskerp in die stryd teen die voorkoming van MIV/vigs. “Die Max-kondoom is die antwoord op verbruikers se behoeftes. Mense het gekla die regering se vorige kondome het nie so lekker geruik nie en ook geraas gemaak as dit gebruik word,” het hy gesê. Hy het gesê die kondoom is wetenskaplik ontwikkel om “die maksimum genot met maksimum beskerming” te bied. “Die kondome maak glad nie geraas nie en kom in verskillende geure, van appel tot druiwe,” het hy gesê.